Vox Clamantis

Artikkel vajab vormindamist vastavalt Vikipeedia vormistusreeglitele.  (Mai 2022)

(Miks see märkus siin on?) (Kuidas ja millal see märkus eemaldada?)
Vox Clamantis (ladina keeles 'hüüdja hääl') on 1996. aastal asutatud Eesti vokaalansambel.

Ansambli asutaja ning kunstiline juht on Jaan-Eik Tulve. 

Gregoriuse laulu ning varajase mitmehäälsuse kõrval kõlab ansambli kontsertidel ka nüüdismuusika. Vox Clamantisele on kirjutanud teoseid mitmed Eesti heliloojad, teiste seas Arvo Pärt, Helena Tulve, Toivo Tulev, Erkki-Sven Tüür, Tõnis Kaumann, Galina Grigorjeva ja Sven Grünberg, aga ka USA helilooja David Lang, Norra helilooja Henrik Ødegaard jt. 

Vox Clamantis on andnud arvukalt kontserte nii Eestis kui välismaal: kõikjal Euroopas, samuti Austraalias, Jaapanis, Hiinas, Iisraelis, Kolumbias, Mehhikos, Türgis, Kanadas, USAs ja Liibanonis. 

Ansambel on esinenud Sydney Festivalil, Hongkongi Kunstifestivalil, RCM’s 21C festivalil Torontos, ManchesteriRahvusvahelisel Festivalil, Prantsusmaa suurimal klassikalise muusika festivalil "La Folle Journée".[1]

Ansambel on teinud koostööd Pariisi gregoriaani kooriga kooriga (Le Choeur Grégorien de Paris), mis on viinud ühiste esinemisteni mitmes Euroopa riigis, aga ka Marokos ja Jaapanis. Aprillis 1998 salvestati Luxembourgis ühine CD.[1]

Ansambel on esinenud koos Prantsuse organist Jean Boyer, Itaalia nyckelharpa-mängija Marco Ambrosini, Iisraeli udimängija Yair Dalali , katalaani sopran Arianna Savalli, Prantsuse pianist Jean-Claude Pennetier' , Tuneesia laulja ja udimängija Dhafer Youssefi, ansambliga Hortus Musicuse, NYYD Ensemble'i, Eesti Filharmoonia Kammerkoori, Tallinna Kammerorkestriga ning paljude teistega. 

Vox Clamantis on teinud koostööd plaadifirmadega ECM Records, Arion ja Mirare. Vox Clamantise albumid on pärjatud erinevate auhindadega, teiste seas Grammy, Diapason d’Or, Eesti aasta klassikaalbum jpt. Vox Clamantise salvestust on kasutatud ka Paolo Sorrentino võõrkeelse Oscari võitnud filmis La grande bellezza. 

 Tunnustus 

 2011 – Eesti Kultuurkapitali helikunsti sihtkapitali aastapreemia (koos Jaan-Eik Tulvega, kirgastavad kontserdid nii Eestis kui piiri taga)
 2013 – Diapason d'Or auhind CD "Liszt - Via Crucis" eest
 2014 – Grammy auhind CD "Arvo Pärt - Adam's Lament" eest parima koorimuusika esituse kategoorias
 2017 – Eesti Vabariigi kultuuripreemia albumi „Arvo Pärt. The Deer's Cry“ ja 20 tegutsemisaasta eest
 2018 – Diapason d’Ori auhind, Prantsuse klassikalise muusika ajakirja Classica auhind Chock ja Eesti aasta album CD "Arvo Pärt. The Deer’s Cry" eest
 2019 – Prantsuse klassikalise muusika ajakirja Classica auhind Chock ja Eesti Kooriühingu parima koorialbumi auhind CD "Sacrum convivium" eest

Vox Clamantise muusikat on kasutatud filmis "Ilus elu" (La Grande Bellezza), mis võitis parima võõrkeelse filmi Oscari.

Diskograafia
Haec dies. Vox Clamantis, dirigent Jaan-Eik Tulve. - Tallinn: Caroo Music: Klesment, [2001]. 
Annum per annum. Arvo Pärt, chant gregorien; [esitavad] Aare-Paul Lattik, orel (2, 6, 10, 12), Ensemble Vox Clamantis, [juhatab] Jaan-Eik Tulve. [Paris]: Arion, 2002.
Ieremias. Vox Clamantis, [juhatab] Jaan-Eik Tulve. - Paris: Arion, 2003.
Be Lost in the Call. Toivo Tulev; [esitavad] NYYD Ensemble, kunstiline juht Olari Elts, Vox Clamantis, juhatab Jaan-Eik Tulve. Tallinn: Eesti Raadio, 2004. (Eesti Muusikaauhindade Aasta klassikaalbum 2005)
Oxymoron. Erkki-Sven Tüür; [esitavad] Vox Clamantis, Nyyd Ensemble, Olari Elts, Pedro Carneiro (marimba), Eesti Riiklik Sümfooniaorkester, Leho Karin (tšello), Marrit Gerretz-Traksmann (klaver). München: ECM, 2007.
Stella Matutina. Vox Clamantis, directeur artistique Jaan-Eik Tulve, Weekend Guitar Trio. - France: Mirare, 2008.
Filia Sion. Vox Clamantis, artistic director: Jaan-Eik Tulve. - München: ECM, 2012.

 Viited 

Artiklid
Vox Clamantise tee Pärdini ja Pärdiga - intervjuu ansambli kunstilise juhi Jaan Eik Tulvega.  www.arvopart.ee (vaadatud 18.05.2013)
Immo Mihkelson. "Vox Clamantis toob vana laulu tänapäeva." - Postimees, 29. september 2004. 
Immo Mihkelson. "Vox Clamantise uued seiklused vanas helis." - Postimees, 7. august 2008. 
Valner Valme. "Vox Clamantis käib Pärti lauldes mööda maailma." - Postimees, 10. mai 2012. 
Immo Mihkelson. "Hüüdja hääl ja muusika hing. Ühe Eesti muusikakollektiivi kerkimisest suurde mängu". - Sirp, 22.juuni, 2012. 
"Nädala plaat. Eestlaste liturgiline hääl."  www.elu24.ee (vaadatud 18.05.2013)

Välislingid
Vox Clamantise veebisait (vaadatud 18.05.2013)
Vox Clamantis Eesti Muusika Infokeskuse veebisaidil (vaadatud 18.05.2013)
Ansamblist (vaadatud 17.08.2012)

Kategooria:Eesti vanamuusikaansamblid
Kategooria:1996